BODOLAND रादाब, Kokrajhar, November 6: बि.टि.आर सरकारनि बान्जायनायाव बाक्सा जिल्लानि गेजेराव थानाय 9 आरो 10 थाखोनि फरायसाफोरनो  बरमा हिनजावसा गोजौ फरायसालिनि नब्लांयाव बेसेन नाङै साइकेल राननाय हाबाफारिखौ दिनैनिफ्राय जागायजेनबाय । बिटिआरनि बुंथिगिरि कातिराम बर’या बेसेननांङै साइकेल राननाय हाबाफारिखौ गिबियै बेखेवनानै होयो । बे मेलखौ बेखेवखांनायनि उनावनो 9 आरो 10 थाखोनि फरायसाफोरनो फारि फारियै साइकेल राननानै होयो । फरायसाफोरनो साइकेल रानखांनायनि उनाव बुंथिगिरि कातिराम बर’या फोरमायथियोदि फरायसाफोरनि थांनाय फैनाय लामा हान्थिनाय  सुबिदानि थाखाय बिटिआर सोरखारा थांखि लानाय बादियै साइकेल राननानै होनाय बाथ्राखौ फोरमायथियो आरो बाक्सा जिल्लायाव साइकेल राननाया जागायजेनबाय बिब्दिनो मोनफ्रोमबो फरायसालिनि 9 आरो 10 थाखोनि फरायसाफोरनो साइकेल राननाया फारि फारियै जालांसिगोन होनना मिथिहोयो । फरायसाफोरनो साइकेल राननाय बे हाबाफारियावनो बि.टि.आर.नि मावफुं सोद्रोमा  गौतम दास आरो राकेस ब्रह्म बिथांमोनजों लोगोसेनि बाक्सा जिल्लानि आइ एस भबेन देवरीयाबो बाहागो लादोंमोन ।